शहर भर में मिष्ठान वितरण के बाद दिन में जवानों के बैरक में ही हर साल की तरह कार्यक्रम होना था. तकलीफ की बात यह थी इस कार्यक्रम में सी.ओ साहब का गाना गाने का कार्यक्रम था . ग्रेजुएशन करने के बाद न जाने कौन सी परीक्षा पास कर सी.ओ बने थे. सी.ओ साहब के गाने की कला से कम्पनी का एक-एक जवान त्रस्त था. बीवी से दूर रहने का गम था या काँँलेज के दिनों की कोई आशिकी. सूर्य अस्त होते ही सी.ओ साहब में मनहूसियत का अजीब सा भूत सवार होता.